
Ministru kabineta noteikumi Nr. 689
Rīgā 2025. gada 25. novembrī (prot. Nr. 49 11. §)
Grozījumi Ministru kabineta 2016. gada 24. maija noteikumos Nr. 322 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" pirmās un otrās atlases kārtas īstenošanas noteikumi"
Izdoti saskaņā ar Eiropas Savienības
 struktūrfondu un Kohēzijas fonda
2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 24. maija noteikumos Nr. 322 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" pirmās un otrās atlases kārtas īstenošanas noteikumi" (Latvijas Vēstnesis, 2016, 110. nr.; 2017, 107. nr.; 2018, 43. nr.; 2020, 11. nr.; 2021, 181. nr.; 2022, 224. nr.) šādus grozījumus:
· 1. Izteikt 22.1. apakšpunktu šādā redakcijā:
· "22.1. tas neatbilst grūtībās nonākuša komersanta statusam saskaņā ar Komisijas regulas Nr. 651/2014 2. panta 18. punkta definīciju. Grūtībās nonākuša komersanta pazīmes vērtē individuāli projekta iesniedzējam un tā saistīto personu grupai (ja attiecināms). Grūtībās nonākuša komersanta pazīmes pārbauda uz projekta iesnieguma iesniegšanas brīdi sadarbības iestādē un uz komercdarbības atbalsta piešķiršanas brīdi, kad pieņemts lēmums par projekta iesnieguma apstiprināšanu;".
· 2. Izteikt 55. punktu šādā redakcijā:
· "55. Valsts atbalstu šo noteikumu ietvaros drīkst apvienot ar citu valsts atbalstu, tai skaitā ar de minimis atbalstu, par vienām un tām pašām attiecināmajām izmaksām, nepārsniedzot šo noteikumu 17. punktā minēto starpību starp tiešajām attiecināmajām izmaksām un pamatdarbības peļņu no ieguldījuma, kā arī citā valsts atbalsta programmā, ad-hoc lēmumā vai Eiropas Komisijas lēmumā noteikto maksimālā atbalsta summu un atbalsta intensitāti."
· 3. Izteikt 56. punktu šādā redakcijā:
· "56. Lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz minētās regulas 58. panta 4. punktā un 59. pantā noteiktajam termiņam."
· 4. Izteikt 60. punktu šādā redakcijā:
· "60. Projekta pārskata periodā (projekta dzīves cikla laikā) finansējuma saņēmējs atbilstoši Kultūras ministrijas izstrādātajai komercdarbības atbalsta uzraudzības metodikai specifiskā atbalsta ietvaros reizi gadā līdz kārtējā gada 1. jūnijam izvērtē, vai projekts atbilst šo noteikumu 53. punktā minētajiem nosacījumiem. Finansējuma saņēmējs visā projekta dzīves ciklā ik gadu sagatavo pārskatu par saimnieciskās darbības apjomu un nodrošina minētā pārskata un aprēķinus pamatojošās dokumentācijas pieejamību saimnieciskās darbības uzraudzībai. Ja finansējuma saņēmējs konstatē, ka ir pārkāpti šo noteikumu  53. punktā minētie nosacījumi, tas, ievērojot saskaņā ar vienošanos par projekta īstenošanu noteikto termiņu, iesniedz sadarbības iestādē ziņojumu par konstatēto šo noteikumu 53. punktā minēto nosacījumu pārkāpumu."

